**Eva Tamminen** (es. Tiia Elg) on kuvitteellinen henkilö saippuasarjassa *Salatut elämät*, jossa hän on esiintynyt vuodesta 2014 lähtien. Eva poistui sarjasta vuoden 2019 keväällä näytetyistä jaksoista näyttelijän raskauden vuoksi ja teki pikapaluun syksyllä. Eva esiintyi hahmona myös *Salattujen elämien* spin-off-sarjassa *Pihlajasatu* vuonna 2019. Hahmo palasi runkosarjaan huhtikuussa 2020, mutta poistui vuoden 2021 alussa näyttelijän raskauden vuoksi. Evan uutisoitiin palaavan jälleen keväällä 2022.

Yleistä
-------

### Perhe

Evan vanhemmista tiedetään vain heidän asuvan Oulussa. Eva seurusteli nuoruudessaan Jiri Viitamäen kanssa, mutta jätti tämän katoamalla Amsterdamissa, jossa he silloin asuivat. Suhteesta syntyi Nella, josta Jiri sai tietää vasta vuosia eron jälkeen Evan tuodessa tyttärensä Jirin näytille Pihlajakadulle. Helsingissä Eva asui Pihlajakatu 23:n asunnossa B7. Eva synnytti vuoden 2019 päätösjaksossa tyttövauvan ollessaan Aaron ja Annin vankina, ja antoi tälle nimeksi Nadja.

### Työelämä

Eva oli pitkään rahaton ja joutui asumaan autossa tyttärensä kanssa, kun heidän talonsa meni ulosottoon. Eva sai töitä Aki Nikkisen Vinotar-yrityksen viiniesittelijänä ja toimi rahanpuutteessa myös escortina Akin seuralaispalvelussa. Eva irtisanoutui töistään, kun Virtasena esiintynyt Heikki Pohjonen yritti raiskata tämän. Myöhemmin Jiri antoi Moose-kahvilansa Evan hoidettavaksi ostettuaan itse puolet majatalo Amandasta.

Elämä Pihlajakadulla
--------------------

### Raiskausyritys

Eva tarvitsi kipeästi rahaa, jolloin Aki tarjosi hänelle escort-keikkoja. Eva suostui vasten tahtoaan ja alkoi pitämään seuraa miehille. Yksi miehistä oli Heikki, Pihlajakadulla asuvan Sannin isä ja Kristiinan entinen mies. Kun Eva ei suostunut viettämään yötä Heikin kanssa suuresta rahasummasta huolimatta, Heikki lukitsi autonsa ovet. Heikki sai Evan hiljaiseksi ja alkoi ottaa vaatteitaan pois. Eva pääsi pakoon potkaistuaan Heikkiä jalkojen väliin ja seuraavana päivänä Jiri löysi hänet itkuisena ja vaisuna kadulta kävelemästä.

### Ihastus Monicaan

Kun Evalle selvisi, että Heikki oli raiskannut Monican vuosia sitten, hän rohkaistui kertomaan omasta kokemuksestaan ja pian heistä tuli läheiset ystävät. Eräänä saunailtana naiset huomasivat, että heidän välinsä ovat ystävyyttä lämpimämmät, kun Eva pyyhkäisi ripsen Monican poskelta. Myöhemmin he päätyivät vaihtamaan muutamia suudelmia vuorotellen kummankin aloitteesta. Suhde ei kuitenkaan edennyt sen pidemmälle tai vakavammaksi naisten ollessa epävarmoja siitä, mitä haluavat.

Eva kuitenkin kertoi Mariannalle olevansa kiinnostunut yhdestä henkilöstä kun taas toisaalla Monica paljasti Kallelle, että eräs nainen saa hänet sekaisin. Kalle kuitenkin kertoi Monicalle, että tämä saattaa olla vain vaihe, olihan Kalle aikoinaan lyhyessä parisuhteessa Katariinan kanssa, vaikka onkin homoseksuaali. Tämä sai Monican perääntymään ja hän kertoi myöhemmin Evalle, että heidän kannattaisi pitää etäisyyttä ja miettiä omaa elämäänsä. Niinpä naiset alkoivat välttelemään toisiaan. Monica jopa meni Evaa piiloon pusikkoon, kun näki tämän. Myös Eva teki samoin toisella puolella pusikkoa ja pari törmäsi toisiinsa ja jakoivat kiusallisen hetken. Sen seurauksena he nauraen päättivät lopettaa välttelyn ja pelleilyn.

Naiset sopivat olevansa vain ystäviä. Illan hämärtyessä he joivat yhdessä viiniä ja Monican ojentaessa täyttämäänsä viinilasia heidän kätensä hipaisivat toisiaan, eivätkä he enää pystyneet pitämään näppejään erossa toisistaan. Pari päätyi harrastamaan seksiä Monican makuuhuoneessa. Naiset olivat tapahtuneesta hämmentyneitä, eivätkä oikein tienneet mitä tehdä. Etsiessään Evan paitaa (jonka Eva oli riisunut jo olohuoneessa, jossa he alkoivat suudella) Sergei ja Marianna tulivat kotiin, jolloin Eva joutui piiloutumaan Mariannan huoneeseen. Monica sai harhautettua Sergeitä ja Mariannaa, jolloin Eva pääsi livahtamaan pois Mustavaaroilta. Paidattomana hän törmäsi Iidaan, mutta pääsi kuitenkin turvallisesti kotiin, jossa Jiri häntä odotti. Evan ja Jirin välille sattui muutama väärinkäsitys tapahtuneista asioista ja myöhemmin naiset myös jäivät puhelimitse kiinni petipuuhistaan Jirille ja Sebastianille, kun Jiri soitti Evalle tämän jutellessa petipuuhista Monican kanssa. Eva vahingossa vastasi puheluun ja linjan jäädessä auki Sebastiankin kuuli naisten sänkyynmenosta.

Muutama kuukausi myöhemmin yksinäiset Eva ja Monica päättivät ottaa irtioton arjesta ja matkasivat etelään. Siellä he nauttivat viinistä ja kehuivat toistensa ulkonäköä. Evan aloitteesta pari päätyi jälleen sänkyyn. Loman aikana he päättivät, etteivät määrittele suhdettaan, vaan voivat harrastaa seksiä ilman sen suurempia tunteita.

### Monican raskaus Jirille

Eva sai tietää, että Jiri ja Monica olivat humalassa päätyneet sänkyyn. Monica myös tuli raskaaksi Jirille. Kun Eva sai tietää, hän katkaisi välinsä Monicaan. Nella kinusi Evalta rahaa, jotta voisi mennä ostamaan jotain tulevalle pikkusisarukselleen. Eva ärsyyntyi tästä ja lähti pyykkituvalle tuulettumaan. Hän kuuli saunasta vauvan itkua, ja meni katsomaan mistä oli kyse. Hän järkyttyi nähdessään lattialla verisen Monican ja pyyhkeeseen käärityn vauvan.

### Suhde Aaroon, raskaus, isyyssotkut ja mökkivankeus

Aaro Vaalanne ja Eva ystävystyivät, kun Evan sen aikainen avopuoliso Pietari Haukkala petti tätä yhdessä Peppi Puolakan kanssa. Vähitellen Eva ja Aaro alkoivat lähentyä, mutta heidän välillään oli kitkaa Aaron uskonnollisuuden vuoksi. Aaron oli vaikea ymmärtää Evan päätöstä olla kuulumatta kirkkoon, mutta pariskunta sai riidat sovittua. Aaro kieltäytyi aluksi hyvin jyrkästi harrastamasta avioliiton ulkopuolista seksiä, mutta ei lopulta voinut hillitä itseään. Aikaisemmin Aaron ja Evan suhteessa oli kuitenkin ollut tauko, ja Eva oli päätynyt harrastamaan seksiä Jiri Viitamäen kanssa. Aaro tuli mustasukkaiseksi tajutessaan, että tauon aikana Eva ei ollutkaan kaivannut häntä vaan Eva ja Jiri olivat lähentyneet entisestään. Aaro päätti hankkiutua Jiristä eroon poistamalla hänen autostaan jarrunesteen, mutta auto päätyikin Evan ajettavaksi, joka ajoi kolarin. Jouduttuaan sairaalaan Evalle selvisi, että hän oli raskaana. Eva ei kuitenkaan tiennyt, onko lapsen isä Aaro vai Jiri. Eva yritti oman ja isäehdokkaiden mielenrauhan vuoksi selvittää, kumpi miehistä olisi tulevan lapsen isä, mutta tehdystä isyystestistä ei kuitenkaan selvinnyt, kuka lapsen isä oli. Kauden 2019 päätösjaksossa Aaro kidnappasi Evan ja tämä joutui synnyttämään lapsensa mökillä Aaron äidin, Annin avustuksella. Synnytyksen jälkeen Aaro jätti Evan ja tyttövauvan Annin hoidettavaksi mökille. Mökillä Evan ja Aaron välit olivat erittäin tulehtuneet, ja he riitelivät muun muassa lapsen nimestä. Eva halusi lapsensa nimeksi Nadja, mutta Aaro kutsui vauvaa Rebekaksi. 

Annin lähtiessä tapaamaan lapsenlapsenlastaan Violaa Pihlajakadulle, Eva kirjoitti salaviestin, jonka piilotti Aaron lahjaraamattuun.

Seuraavan kerran Evasta kuultiin maaliskuussa 2020, kun tämä yritti soittaa Jirille. Puhelu jäi kuitenkin lyhyeksi, sillä Jirin puhelimesta loppui akku, eikä Eva ehtinyt kertoa mitä on tapahtunut. Jiri pudotti myöhemmin Aaron lahjaraamatun hyllystä, muttei löytänyt Evan viestiä.

Evasta, Nadjasta ja Annista kuultiin taas huhtikuussa, kun Anni meni tapaamaan muistinsa menettänyttä Aaroa, joka kertoi olevansa menossa naimisiin Dahlia Mustavaaran kanssa. Eva halusi tietää Aaron kuulumisia, mutta Anni ei suostunut vastaamaan. Anni jätti lääkekaapin oven auki, ja Eva päätti huumata Annin. Huumausyritys epäonnistui, sillä Annin vaihtaessa teekupit Eva huumasi vahingossa itsensä. Myöhemmin toukokuussa Eva yritti kaksi kertaa karata. Ensimmäisellä kerralla hän löi Annia kaulimella, etsi avaimen Annin taskusta ja Nadja mukanaan oli juuri avannut oven, kun yhtäkkiä Anni aseella uhaten käski hänet takaisin. Eva oli onnistunut kuitenkin vaihtamaan Annille takaisin antaneensa avaimen omaan kotiavaimeensa. Myöhemmin hän sai oven avattua, ja lähti pakoon mökiltä ilman Nadjaa. Hän törmäsi Elina Taalasmaahan ja käski häntä soittamaan poliisille. Juuri kun Elina oli soittamassa, Anni tuli paikalle ja kertoi Elinalle, että Saaralla (Anni käytti Evasta nimeä Saara huijatakseen Elinaa) oli skitsofrenia ja näin hän sai Evan takaisin mökkiin. Rangaistukseksi pakoreissusta Anni lukitsi Evan vielä pienempään huoneeseen, lukkojen taakse ja eroon Nadjasta. Pian Aaro ja Viola löysivät Evan piilottaman kirjeen Raamatun välistä. Aaro, Viola ja Nella lähtivät Annin mökille Nellan poikaystävän Ressu Mattilan kanssa. He pääsivät Ressun viekkauden ansiosta mökkiin sisälle, ja löysivät tuoliin sidotun Evan. Tämän jälkeen Anni pyysi Aaroa hakemaan haulikon, ja kun Aaro haki sen, Anni käski Aaroa karkottamaan tunkeilijat aseella. Aaro kuitenkin kieltäytyi, ja käski Annia luovuttamaan Nadjan Evalle, ja pyysi Violaa soittamaan poliisit. Poliisit veivät Aaron sekä Annin pois, ja vapauttivat Evan. Eva ja Nadja pääsivät sairaalaan, jossa todettiin heidän olevan kunnossa. Tämän jälkeen Eva tapasi pitkästä aikaa Jirin, joka oli kuitenkin Evan yllätykseksi alkanut seurustella Aaron tyttären Linda Eerikäisen kanssa, josta Eva ei erityisemmin pitänyt.

### Nellan raskaus

Päästyään pois mökiltä Eva sai kuulla Nellalla olevan säätöä Ressu Mattilan kanssa. Eva pelkäsi, että Ressu satuttaa Nellaa ja hän oli aluksi nuorten tapailua vastaan. Myöhemmin Nellan ja Ressun todistettua Evan ja Jirin suudelmaa, Eva päätti hyväksyä Ressun. Vuoden 2020 päätösjaksossa Nella tunnusti Evalle olevansa raskaana. Eva ja Jiri toivoivat, että Nella tekisi abortin, mutta tämän kertoessa pitävänsä lapsen he lupasivat olla tyttärensä tukena.

### Yhteenpaluu Jirin kanssa

Evan päästyä pois mökiltä Jirin ja Lindan suhde alkoi rakoilla. Eva ja Jiri olivat vähällä päätyä sänkyyn useamman kerran Lindan selän takana. Lopulta Linda ja Eva päätyivät tappelemaan rappukäytävään, ja tappelun päätteeksi Jiri sai kuulla Lindan pettäneen tätä Kari Taalasmaan kanssa. Linda ja Jiri päätyivät eroon. Eva päätyi lohduttamaan Jiriä, ja pian pari palasi yhteen. Eva, Nella ja Nadja muuttivat yläkertaan Jirin luo. Ei mennyt kauaa, kun Jiri jo kosi Evaa, joka suostui kosintaan. Eva kuitenkin ahdistui Jirin intoillessa Nadjan isyydestä, ja päätti kertoa totuuden ystävälleen Monicalle. Jiri sai kuulla totuuden polttareidensa jälkeen Nellalta, joka oli kuullut totuuden vahingossa Violan kanssa, mutta aikoi siitä huolimatta mennä naimisiin Evan kanssa. Jiri kuitenkin vastasi alttarilla kieltävästi kertoessaan, että tiesi Aaron olevan Nadjan isä. Tämän jälkeen Jiri muutti Viroon poistuen samalla sarjasta.

### Aaron ampuminen

Erottuaan Jiristä Evasta tuli pelokas ja itkuinen, ja hän pelkäsi Aaron alkavan sotkeentua Nadjan elämään kuullessaan olevansa tämän isä. Eva meni uhkailemaan Aaroa laittomalla aseella, ja käski tämän pysyä kaukana Nadjasta. Hieman myöhemmin tuntematon henkilö ampui Aaroa rintaan majatalo Amandassa. Aaro selvisi ja ampuja heitti aseen mereen sillalta. Ennen ampumista Linda oli kuullut Evan uhkailleen isäänsä ja poliisit saapuivat pidättämään Evan epäiltynä ampumisesta. Lasse ja Jere Sievinen luulivat Evan todella ampuneen Aaroa ja he tietämättään heittivät Evan aseen mereen samalta sillalta, josta oikea ampuja oli heittänyt omansa. Myöhemmin Evan asianajajana toiminut Monica käski kaksikkoa hakemaan aseen pois merestä, jotta Evan syyttömyys voitaisiin varmistaa. Jere sukelsi kuitenkin merenpohjasta oikean ampujan aseen ja Eva joutui pysymään tutkintavankeudessa syyttömänä.

Perhettään suuresti ikävöivä ja Nadjasta huolissaan oleva Eva alkoi suunnittelemaan pakoa poliisiasemalta. Hän kolkkasi poliisi Miki Kajanderin kuulusteluhuoneessa ja onnistui karkaamaan. Eva hankkiutui Mooseen, jossa Nella antoi puhelimensa ja Nadjan hänen haltuunsa, jotta nämä pääsisivät pakenemaan maasta. Eva lähti pakenemaan vuokraamallaan autolla ja Miki sekä Linda lähtivät perään. Syntyi takaa-ajo, jonka päätteeksi paniikkiin joutunut Eva ajoi autolla mereen. Miki joutui sukeltamaan loukkuun jääneen Nadjan autosta, ja Eva pidätettiin uudestaan. Myöhemmin Eva pahoitteli Mikille kolkanneensa tämän ja Evaan ihastunut Miki suuteli tätä.

Myöhemmin Evan pakoauton noston yhteydessä merestä löytyi Evan oikea ase, mutta tämäkään ei vielä vapauttanut häntä, sillä aseen kuviteltiin olevan vain Evan hämäysyritys.

Eva vapautui lopulta, kun hänelle kerrottiin Aaron ampujan olleen todellisuudessa tämän entinen vaimo Päivi Helenius.

### Nellan adoptiokuviot, ihastuminen Mikiin sekä poistuminen sarjasta

Evan päästyä pois tutkintavankeudesta hänelle selvisi pian, että Nella aikoi antaa syntymättömän lapsensa adoptoitavaksi Elina Taalasmaalle sekä Noel Taalasmaalle. Eva ei kyennyt ymmärtämään tätä ja purki tuntojaan Mikille. He päätyivät melkein suutelemaan useampaan otteeseen. 

Nellan synnytettyä vauvan hän pysyi päätöksessään antaa vauva Elinalle ja Noelille, mistä Eva sekä lapsen toinen biologinen isoäiti, Salla, eivät pitäneet. Kaksikko päätti kaapata lapsen, jotta he saisivat Nellan muuttamaan mielensä. Lopulta vauva palautettiin Taalasmaille, jotka käskivät Evan pysyä kaukana pojastaan. 

Eva yritti vielä saada lohtua Mikiltä, joka kuitenkin torjui naisen ja päätti keskittyä perheeseensä. Tämän jälkeen Nella, Eva ja Nadja muuttivat yhdessä Hankoon.

Ystävät
-------

* Monica Mustavaara: paras ystävä, sekä entinen ihastus.
* Kalle Laitela: hyvä ystävä.
* Lasse Sievinen: hyvä ystävä.

Rakkauselämä
------------

* Jiri Viitamäki: suhde, päätyivät eroon, yhteinen tytär Nella. Palasivat monen vuoden jälkeen takaisin yhteen ja olivat menossa naimisiin. Muutti Viroon Evan valheiden vuoksi ja poistui sarjasta.
* Lasse Sievinen: ihastus Lassen puolelta.
* Monica Mustavaara: olivat ihastuneita toisiinsa, lyhyt seksisuhde jonka jälkeen ovat välillä olleet kavereita ja välillä riidoissa kunnes Monica muutti Espooseen ja poistui sarjasta. Tapasivat pitkästä aikaa, kun Monica palasi sarjaan ja ovat nykyään hyviä ystäviä. Oli myös Evan kaasona tämän häissä.
* Pietari Haukkala: suhde, asuivat yhdessä, päättyi Pietarin alkaessa seurustella Pepin kanssa.
* Aaro Vaalanne: entinen miesystävä, suhteesta syntyi Nadja Tamminen.
* Miki Kajander: ihastus kummankin puolelta, seurustelusuhde, päättynyt.
* Kristian Harju: alkuun yhden illan juttu, sitten salasuhde. Erosivat mutta palasivat pian yhteen, asuvat avoliitossa.
* Eetu Haapavirta: Yhden illan juttu, päättynyt

Vihamieliset suhteet
--------------------

* Heli Sievinen: Heli kuvitteli Evan olevan Lassen rahojen perässä, mutta lopulta he saivat välinsä sovittua.
* Alissa Nikkinen: kilpailivat Jiristä, jonka jälkeen pientä nahistelua.
* Peppi Puolakka: olivat ystäviä, kunnes Pietari petti Evaa Pepin kanssa.
* Linda Eerikäinen: entinen ystävä, tapelleet useampaan otteeseen.
* Salla Mattila: Salla syytti Evaa Nellan ja Ressun häiden pilaamisesta. Salla myös vihjasi, ettei Ressu olisi Nellan lapsen isä.
* Elina Taalasmaa: Eva ei pidä Elinasta koska Nella antoi lapsensa tälle adoptoitavaksi.
* Anni Vatanen: piti Evaa ja tämän Nadja-vauvaa vankina metsämökissä.
* Aaro Vaalanne: suhde, jonka aikana Aaro sieppasi Evan Annin mökille.
* Nella Tamminen: Huonot välit, koska Kristian petti Nellaa Evan kanssa. Välit hieman parantuneet ajan kuluessa.

Lähteet
-------

1. ↑  Salatut Elämät, jakso 3639: Eva ja venähtänyt mökkiviikonloppu. Viitattu 28.10.2019.
2. ↑  Salkkareihin palaava Tiia Elg muistelee ikimuistoista hetkeä kuvauksissa: "Koko työryhmä hiljeni, kaikki vain tuijottivat"  25.1.2022. MTV Uutiset. Viitattu 26.1.2022.